Document ID: /roh_data/filtered/fineweb-2-filterrobots_roh.jsonl.gz/59671

In bun onn per la branscha da construcziun
- Mardi, 10.3.2015, 8:03
L'uniun dals impressaris grischuns taxescha il 2014 sco bun onn per l'economia da construcziun.
Il dumber dals occupads en la branscha saja stà la fin zercladur levet sur la media da l'onn precedent. Il medem vala per las entradas d'incumbensas, il volumen da construcziun e las reservas da lavur. D'attribuir saja quai cunzunt a la dumonda plaschaivla en il sectur construcziun bassa.
Investiziuns dal maun public
Tar la construcziun auta sentian ins pli e pli fitg che las dumondas per segundas abitaziuns tschessian. Las investiziuns dal maun public en las spartas mantegniment e cumplettaziun da l'infrastructura sajan adina da pli grond'impurtanza per l'economia da construcziun en il Grischun.
RR novitads 08:00